Olsenbanden (Norge)

Olsenbanden er en serie norske filmkomedier som hadde premiere i perioden 1969–1999, regissert av Knut Bohwim og produsert av Teamfilm. De norske filmene hadde utgangspunkt i en dansk filmserie med manus skrevet av danskene Erik Balling og Henning Bahs. 

 Hovedfigurer 
Filmene handler om den ambisiøse og uheldige kriminelle trioen Olsenbanden, med Arve Opsahl i hovedrollen som Egon Olsen, Sverre Holm som Benny Fransen og Carsten Byhring som Kjell Jensen. Aud Schønemann spiller rollen som Kjells kone Valborg og Harald Heide-Steen jr. som Dynamitt-Harry.

 Danske og svenske filmer 
Den norske serien bygger på den originale danske filmserien med samme navn, og er mer eller mindre filmet parallelt med hverandre. I 1981 ble en tilsvarende serie produsert i Sverige med tittelen Jönssonligan.

 Spinoff-produksjoner for barn 
Filmene har i tillegg dannet utgangspunktet for Olsenbanden jr., med en julekalender og en serie frittstående kinofilmer for barn, hvor du møter rollefigurene fra Olsenbanden i barndommen. 

 Ny film i 2022 
I august 2022 hadde Olsenbanden - Siste Skrik! premiere. Hovedrollene er besatt med Anders Baasmo Christiansen som Egon, John Carew som Benny og Elias Holmen Sørensen som Kjell. Regissør er Hallvard Bræin.

 Opprinnelse og produksjon 
miniatyr|Fra 1968 til 1998 produserte Nordisk Film 14 populære danske kriminalkomedier om Olsen-banden. Foto fra Olsen-bandens sidste bedrifter (1974) viser hovedrolleinnehaverne Morten Grunwald som Benny Frandsen, Ove Sprogøe som Egon Olsen og Poul Bundgaard som Kjeld Jensen på Mallorca. Den danske originalserien kom i en norsk versjon produsert av Teamfilm – og i Sverige som Jönssonligan.
Olsenbanden er opprinnelig en dansk filmserie med samme navn. De danske skuespillerne Ove Sprogøe, Morten Grunwald og Poul Bundgaard i de respektive rollene som Egon Olsen, Benny Fransen og Kjell Jensen. 

Produksjonsselskapet Teamfilm delte kontorlokaler med distributør Norena Film ved Harry Ottersen, som på den tiden distribuerte filmer fra Nordisk film i fra Danmark til Norge. Harry Ottersen viste den første danske utgaven av Olsen-banden til regissør Knut Bohwim. Bohwim mente at den danske humoren ikke egnet seg for nordmenn og kom med en idé om å skaffe seg remake-rettigheter fra Nordisk film for å produsere en norsk versjon basert på det danske manuskriptet.  

Teamfilm hadde allerede siden oppstarten i 1962 produsert en rekke filmkomedier med norske skuespillere som Arve Opsahl, Aud Schønemann og Carsten Byhring. I 1968 spilte Bohwim i samarbeid med sine Teamfilm-kolleger Mattis Mathiesen og Knut Andersen, inn en novellefilm basert på Egil Lians beretninger om småkjeltringer fra Oslos Østkant. Filmen het Sus og dus på by'n, og regnes som forløperen til Olsenbanden. I en av filmens siste scener spiller Arve Opsahl, Carsten Byhring, Sverre Holm og Sverre Wilberg mot hverandre. Disse skulle bli filmserienes hovedrolleinnehavere, i tillegg til Aud Schønemann og Harald Heide Steen jr. Knut Bohwim hadde tiltenkt rollen som Egon for Byhring, mens Opsahl skulle være musklene. Da Opsahl fikk se den danske filmen insisterte han på at det var han som skulle være Egon.Den romslige giganten - VGOlsenbanden - Intervju med Knut Bohwim og Pål Johannessen (2017)

Første opptaksdag av Operasjon Egon var 28. April 1969. Filmen hadde premiere 11. august samme år. Produksjonen samarbeidet med Nordisk Film i Danmark, og hadde blant annet danske Sten Hasager som produksjonsleder. Samme år startet danskene opptakene til sin oppfølger Olsen-Banden på spanden. Fra da og frem til 1999, kom en norsk versjon året etter at danskene hadde hatt premiere. Manusene til de norske ble etter hvert mer og mer tilpasset norske forhold, og distanserte seg fra den danske originalen. 

Det er produsert like mange filmer i Danmark som i Norge. I 1981 satte Sverige i gang med sin Jönssonligan, som også var basert på manuskriptene til Erik Balling og Henning Bass.

 Bakgrunn og kjennetegn for filmene 
Banden har sine røtter i Oslo og hvor det meste av handlingen i filmene foregår. Bandens «base» er Kjell sitt hjem i Ullensakergata 1 A på Kampen. Det er her mange av kuppene blir planlagt.  

I nesten hver film slippes bandens sjef Egon ut av Botsfengselet, hvor Kjell og Benny venter, og Egon har ofte en genial plan. Kjells kone, Valborg, er sentral i hvordan økonomien i hjemmet styres, og er ofte en pådriver for bandens ønske om suksess og frustrasjon. 

 Karaktertrekk og uttrykk 
Filmene kjennetegner ofte gjentagende bruk av sitater og replikker fra de enkelte rollene som forsterker karaterenes personlighet. 

Når Egon har en «genial» plan sier han ofte at den er «Tima og tilrettelagt», hvorpå Benny utbryter begeistret: «Helmaks, Egon!». Kjell, som er forsiktig og konfliktsky uttrykker gjerne spørrende: «Er ikke dette farlig'a?». 

Egon, med sine raserianfall, kommer gjerne med kraftuttrykk som «Amatører, pappskaller og hengerumper» til bandemedlemmene når noe går galt.

Valborg på sin side sier ofte at hun har: «… tusen ting å tenke på» og at hun «har ikke en tråd å ha på seg» når de skal ut og reise.

 Geniale planer og bagatellmessige uhell 
Banden begynner ofte med små kupp for å få kapital til det større hovedkuppene. Planene uttenkt av Egon er gjerne «geniale», snedige og intrikate, men de går som regel alltid i vasken på grunn av småting som at banden for eksempel går tom for drivstoff eller forveksler kofferter. Det ender ofte med at Egon blir arrestert eller noen andre (som i «Kongen») stikker av med pengene eller utbyttet.

 Franz Jäger 
Selskapet Franz Jäger er en fiktiv tysk produsent av pengeskap fra Berlin, som er et gjennomgående element i mange av filmene om Olsenbanden. Ideen til navnet kommer fra Henning Bahs og Erik Balling da de spilte inn filmen Forelsket i København fra 1960. Filmen, som var en tysk samproduksjon, hadde en stillfotograf som het Franz Jäger. Da Bahs og Balling spilte inn den første Olsen-banden-filmen i 1968 brukte de stillfotografens navn på pengeskapet.

 Bandens biler 
Olsenbanden kjørte stort sett rundt i store «flak» fra USA, og disse bilene ble etter hvert like legendariske som banden selv. Bilen ble skiftet ut adskillige ganger, som tabellen under viser. Mot slutten av serien begynte man med produktplassering, og både banden og skurkene kjørte rundt i sponsede japanske biler.
 Nr.  Film Bil og modell Årgang Registreringsnummer 01 Olsen-Banden operasjon Egon  Kaiser De Luxehttp://www.imcdb.org/vehicle_234283-Kaiser-De-Luxe-K5211-1952.html 1952 27-37-44 02  Olsenbanden og Dynamitt-Harry Mercury Montereyhttp://www.imcdb.org/vehicles.php?make=Mercury&model=54B&l=de 1961 35-25-05 03  Olsenbanden tar gull Chevrolet Bel Airhttp://www.imcdb.org/vehicle_240550-Chevrolet-Bel-Air-2403-1954.html 1954 34-33-63 04  Olsenbanden og Dynamitt-Harry går amok Oldsmobile 98 De Luxe Holidayhttp://www.imcdb.org/vehicle_240583-Oldsmobile-98-1955.html 1955 DA 94757 05  Olsenbanden møter Kongen & Knekten Mercedes-Benz 190Chttp://www.imcdb.org/vehicle_241841-Mercedes-Benz-190-W110-1965.html 1962 BC 17901 06  Olsenbandens siste bedrifter Chevrolet Bel Air Sport Sedanhttp://www.imcdb.org/vehicle_243807-Chevrolet-Bel-Air-2413-1956.html 1956 DA 18317 07  Olsenbanden for full musikk  Chevrolet Impalahttp://www.imcdb.org/vehicle_246637-Chevrolet-Impala-1837-1959.html 1959 RE 20846 08  Olsenbanden og Dynamitt-Harry på sporet Chevrolet Impalahttp://www.imcdb.org/vehicle_237530-Chevrolet-Bel-Air-1959.html 1959  RE 20846 09  Olsenbanden og Data-Harry sprenger verdensbanken Chevrolet 210http://www.imcdb.org/vehicle.php?id=234104&l=de 1955 KT 24422 10  Olsenbanden og Dynamitt-Harry mot nye høyder Chevrolet 210http://www.imcdb.org/vehicle.php?id=247062&l=de 1955 BL 14998 11  Olsenbanden gir seg aldri! Ford Fairlane 500http://www.imcdb.org/vehicle.php?id=248662&l=de 1963 BC 25825 12  Olsenbandens aller siste kupp Chevrolet Bel Air Four-Door Sedanhttp://www.imcdb.org/vehicle_249170-Chevrolet-Bel-Air-2403-1956.html 1956 C 28210 13  …men Olsenbanden var ikke død! Mercedes-Benz S-Klasse W126 (bilutleie i Monte Carlo)http://www.imcdb.org/vehicle_250788-Mercedes-Benz-S-Klasse-W126-1984.html Toyota Corona Mark II MX28http://www.imcdb.org/vehicle_250606-Toyota-Corona-Mark-II-MX28-1975.html 19841975 2903 QV 78 DB 63757 14  Olsenbandens siste stikk Chevrolet 210http://www.imcdb.org/vehicle_239923-Chevrolet-Two-Ten-2103-1955.html 1955 BL 14998

 Forskjeller fra de danske filmene 
Handlingen i de norske Olsenbandenfilmene er ikke alltid identisk med de danske originalfilmene. De norske filmene kom ikke alltid ut i samme rekkefølge som de danske, og dette førte til noe forvirring i seriens kontinuitet. 

Den danske ekvivalenten til «Olsenbanden Kongen og knekten» var film nummer 4. «Olsenbanden Går amok» nummer 5. «Olsenbandens Siste bedrifter» nummer 6. «Olsenbanden På sporet» nummer 7, og «Olsenbanden For full musikk» nummer 8. 

I Norge kom disse filmene ut i rekkefølgen 5-4-6-8-7. Dette merkes best i åpningen av «Siste bedrifter», hvor banden er i Syden uten penger – en fortsettelse fra «Olsenbanden Går amok», hvor Benny og Kjell mister kofferten med penger rett før banden reiser til Mallorca. Tilsvarende avsluttes «Olsenbandens Siste bedrifter» med at banden for en gangs skyld lykkes med sitt store kupp, og reiser til Syden som millionærer, og i tråd med dette åpner «Olsebanden På sporet» med at Olsenbanden lever herrens glade dager i en villa i Syden. Siden de norske filmene ikke ble spilt inn i samme rekkefølge som de danske, var dette forvirrende for norsk publikum.

Det er også noen forskjeller i rollefigurene. Dynamitt-Harry var bare med i to av de danske filmene, mot sju av de norske. I «På sporet» overtar Harry i stor grad rollen til Børge (Basse) i den danske filmen, og i «Olsenbanden Sprenger verdensbanken» tar Data-Harry rollen til en figur ved navn Georg i den danske. 

Kriminalbetjent Hermansen er satt sammen av to ulike figurer i de danske filmene. I de fire første filmene forfølges den danske Olsenbanden av den særdeles pliktoppfyllende kriminalbetjent Mortensen, som er besatt av tanken på å arrestere Olsenbanden. I de påfølgende filmene i Danmark ble Mortensen erstattet av den overlegne og noe forfengelige kriminalassistent Jensen, som bryr seg lite om Olsenbanden og mest av alt er opptatt av egen karriere. 

I Norge ble begge disse figurene spilt av Sverre Wilberg som Hermansen. I Danmark kom Holm allerede i film nr. 5. Men i Norge kommer han ikke før i film nr. 8. Den danske film nr 5 er den norske nr 4. Der blir Holm erstatta av kriminalsjefen, som bestemmer. I den 6., 7., og 13. er han erstattet av en norsk figur som kalles konstabel Blom. Han er ikke så opptatt av å fange forbrytere, som også Hermansen hater å gjøre (hvis det da ikke er Olsenbanden). Blom er mer opptatt av å hjelpe Hermansen med karrieren.

 Rollene
Egon Olsen: Egon er mesterhjernen i Olsenbanden som (nesten) alltid havner i fengsel. Planene er geniale og tilrettelagte. Første gangen Egon ble innsatt på Botsen, var fordi han dopet en travhest slik at den døde. 

I de 14 originale filmene spilles han av Arve Opsahl. I en nyprodusert film av Olsenbanden, som hadde premiere i 2022, spilles Egon av Anders Baasmo.

Benny Fransen: Benny var forlovet med toppmodellen Ulla i 1969, som han også fikk et barn sammen med. Ulla ble spilt av Solfrid Heier. I 1970 var han ungkar igjen og levde livet med Banden og sin bror Dynamitt-Harry. Benny vokste opp sammen med sin yngre bror Harry. Foreldrene deres døde tidlig, og den eneste som tok ansvaret for dem var en ste-tante på østkanten av Oslo. 

Benny er med i alle de 14 første filmene, spilt av Sverre Holm. I film nr. 15, som hadde premiere i 2022, spilles Benny av John Carew.

Kjell Jensen: Kjell er en god og real mann. Kjell giftet seg med Valborg i 1957 og fikk barna Birger, Basse og Lillebror. Kjell prøvde så godt han kunne å tjene penger til familiens opphold. I 1962 hadde han en liten bod der han solgte kulepenner. Men salget gikk fort over… Kjell er alltid skeptisk til Egons planer - med god grunn. 

Kjell er med i de første 13 filmene, spilt av Carsten Byhring. I film nr. 15, som hadde premiere i 2022, spilles Kjell av Elias Holmen Sørensen.

Valborg Jensen: Valborg er Kjells kone og er den eneste som tør å si i fra til Egon, når det noe hun ikke liker. Som oftest pleide hun å bruke opp pengene før hun hadde fått dem, men sydenturen var den store drømmen. Valborg ble enke i 1990, etter at Kjell døde. Hun flyttet ned til Spania sammen med Egon, Benny, Harry og Basse i 1999. 

Valborg er med i alle de første 14 filmene, spilt av Aud Schønemann. I film nr. 15, som hadde premiere i 2022, spilles Valborg av Charlotte Frogner.

Basse/Bassa Jensen:
 Basse: I de fleste filmene har Valborg og Kjell en sønn som kalles Basse. Han ble født i 1959 og ble oppkalt etter Kjells far. Basse var med i de første sju filmene, samt Olsenbanden Jr. i 2010. I originalfilmene spilles Basse av Pål Johannessen.
 Bassa: I filmen Olsenbanden – Siste skrik!, som hadde premiere i 2022, var Valborg og Kjell foreldre til ei jente kalt Bassa, spilt av Stella Werdenhoff. Pål Johannessen, som spilte Basse i åtte tidligere filmer, hadde for øvrig en mindre rolle i filmen fra 2022 som «Mannen i gata».

Dynamitt-Harry: Harry Fransen er Bennys bror og er alkoholiker. På 1960-tallet drev Harry sitt eget lille sprengningsfirma, men det tok slutt i 1970 da ett av oppdragene bokstavelig talt gikk rett i hodet på ham. 

Dynamitt-Harry var med i film nr. 2, 4, 8, 9, 10 og 14, spilt av Harald Heide-Steen jr.

Kriminalbetjent Hermansen: Viggo Hermansen (Også referert til som Karl Leopold  eller Viggo Hermansen) begynte sin karriere som kriminalbetjent. Da Hermansen kom seg litt høyere opp på rangstigen, begynte han å tenke på andre ting enn å fakke tyver og røvere. Han nærmest hedret Olsenbanden for det de gjorde. 

Kriminalbetjent Hermansen var med i film nr. 1–2 og 4–13, spilt av Sverre Wilberg. I film nr. 15, som hadde premiere i 2022, spilles Hermansen av Vidar Magnussen.

Kriminalassistent Holm: Kriminalassistent Holm dukker først opp i film nummer åtte, Olsenbanden og Dynamitt-Harry på sporet, som Hermansens assistent. Han ble fast ansatt der hans første sak var å finne tilbake pengene som Biffen hadde stjålet fra Olsenbanden.  

Kriminalassistent Holm var med i film nr. 8–12 samt i den fjortende filmen, og spilles av henholdsvis Øivind Blunck og Anders Hatlo. 

Biffen: Biffen, eller «Råtassen» som Benny kaller ham, kom til Norge i 1977, på oppdrag for Multi Scan. Biffen er kjent for å ødelegge for Olsenbanden, og for å prøve å likvidere Egon. 

Biffen er med i film nr. 4–6 og 8–9 og 11–13, og spilles av Torgils Moe og Ove Verner Hansen.

Kafévert Hansen: Hansen var nesten som bandens far. Han drev kafeteriaen Lefsa på 1960-tallet og Krita på begynnelsen av 1970-tallet. Krita ble nedlagt i 1972, uten informasjon om hvorfor. I andre etasje på Lefsa var det også bordell, der blant annet Connie og Bennys forlovede Ulla holdt til. Et sted Valborg mislikte sterkt at Kjell var. 

Hansen var med i de to første filmene, og spilles av Willie Hoel.

Kongen og Knekten: Victor Emanuel «Kongen» Hansen og Emil «Knekten» von Klem, bedre kjent som Kongen og Knekten, er to grådige lommetyver og Olsenbandens rivaler. 

Kongen er med i film nr. 5, 9, 10, 12 og 14, og Knekten var med i nr. 5, 12 og 14. Kongen spilles av Henki Kolstad og Knekten av Frank Robert. 

Bang-Johansen og Hallandsen: To ikke helt ærlige forretningsmenn som ofte arbeider sammen, blant annet som direktører for forsikringsselskapet «Høye Nord» i 1982. Olsenbanden forsøker ofte å lure dem. Hallandsen er den mer nervøse og usikre av de to, og kan lett besvime eller få et nervesammenbrudd når alt ikke går som planlagt. Bang-Johansen er derimot smartere, utspekulert og hensynsløs, fast bestemt på å oppnå sitt mål, koste hva det koste vil. 

Bang-Johansen var med i film nr. 11, 12 og 14. Hallandsen var med i film nr. 4, 6, 9, 11, 12 og 14. Bang Johansen spilles av Ole-Jørgen Nilsen, Per Lillo-Stenberg, Alf Nordvang og Hallvard Flatland. Hallandsen spilles av Alf Malland, Ivar Nørve og Nils Ole Oftebro. 

Kriminalsjefen: Han er den som bestemmer over politiet i Oslo. I de første filmene har han stor tillit til kriminalbetjent Hermansen. Men etter hvert skjønner han at han gjør en dårlig jobb. Men han ble ganske stolt over det han gjorde på en fest for politiet. 

Kriminalsjefen er med i film nr. 1, 2, 4, 5, 8 og 10. Rollen spilles av Georg Richter, Per Hagerup, Wilfred Breistrand og Jørn Ording.

Konstabel Blom: Det er assistenten til Kriminalbetjent Hermansen i noen filmer. Han er ganske opptatt av at forbrytelser ikke lønner seg. Men han prøver også å hjelpe Hermansen med ulike problemer, uten å lykkes i disse forsøkene. 

Konstabel Blom er med i film nr. 6, 7 og 13. Rollen spilles av  Oddbjørn Hesjevoll og Ulf Wengård.

 Skuespillere 

Valget av skuespillere reflekterer at filmene er komedier. 

Flere av de involverte var allerede etablerte navn innenfor revyscenen og fra underholdningsprogrammer på NRK. Eksempelvis var Arve Opsahl, Carsten Byhring og Aud Schønemann kjente revyartister og skuespillere  før de fikk rollene i første film. 

Harald Heide-Steen Jr., Sverre Wilberg, Willie Hoel, Kari Diesen, Andreas Diesen, Elsa Lystad, Øyvind Blunck, Rolv Wesenlund, Ivar Medaas, Jon Skolmen, Knut Lystad og Anne Marit Jacobsen hadde karrierer som komikere og roller i løpet av serien.
 Egon ble spilt av Arve Opsahl i de 14 første filmene, og av Anders Baasmo i filmen som hadde premiere i 2022.
 Kjell ble spilt av Carsten Byhring i de 13 første filmene, og av Elias Holmen Sørensen i filmen som hadde premiere i 2022.
 Benny ble spilt av Sverre Holm i de 14 første filmene, og av John Carew i filmen som hadde premiere i 2022.
 Dynamitt-Harry ble spilt av Harald Heide-Steen jr.
 Valborg ble spilt av Aud Schønemann i de 14 første filmene, og av Charlotte Frogner i filmen som hadde premiere i 2022.
 Kriminalbetjent Hermansen ble spilt av Sverre Wilberg i de 13 første filmene, Anders Hatlo i film 14 og av Vidar Magnussen i filmen som hadde premiere i 2022.
 Kriminalassistent Holm ble spilt av Øivind Blunck, Anders Hatlo og Ulf Wengård etter tur.
 Basse ble spilt av Pål Johannessen. Bassa ble spilt av Stella Werdenhoff. 
 Kjells eldste sønn Birger ble spilt av Stein Thorsrud i den første filmen, Olsen-banden (1969). Rollen ble senere skrevet ut av serien.
 Konstabel Blom ble spilt av Oddbjørn Hesjevoll i 1975 og av Ulf Wengård i 1976 og 1984.
 2. betjent Gran ble spilt av Johannes Joner.
 Kriminalsjefen ble spilt av Georg Richter i 1969 og 1970, av Per Hagerup i 1973, av Wilfred Breistrand fra 1974 til 1977, og til slutt av Jørn Ording i 1979.
 Biffen ble spilt av Torgils Moe fra 1973 til 1975, og av Ove Verner Hansen fra 1977 til 1984.
 Kongen ble spilt av Henki Kolstad.
 Knekten ble spilt av Frank Robert.
 Bang-Johansen ble spilt av Per Lillo-Stenberg, Alf Nordvang og Halvard Flatland.
 Hallandsen ble spilt av Alf Malland, Ivar Nørve og Nils Ole Oftebro.
 Sekretæren ble spilt av Anne-Lise Tangstad i 1973 og 1977, av Edith Carlmar i 1975 og av Inger Teien fra 1982 til 1999.
 Vaktmann med hund ble spilt av Dan Fosse fra 1975 til 1978, av Carsten Winger i 1981 og av Ulf Wengård i 1999.

 Sitater 
 Se også Wikiqoute
  Egon 
 Jeg har en plan!
 Alt er tima og tilrettelagt
 Suverent
 Amatører, pappskaller og hengerumper
 Denne gangen kan det ikke slå feil

 Kjell 
 Det er vel ikke farlig?
 Men hva med 'a Valborg?

 Benny 
 Helmax, Egon
 Men fanken, det er jo ikke mere bensin
 Jeg fylte tanken for en femmer, i forgårs jo
 Gi deg, Kjell, klart vi kan regne med Egon
 Dem har tatt rotta på han igjen
 Tre pils, med rim på

 Dynamitt-Harry 
 Varsko her!

 Basse 
 Er vi blitt millionærer igjen?
 Det var på tide
 Hva var'e jeg sa?

 Valborg 
 Hvis det er farlig, så får ikke Kjell lov til å være med. Bare så du veit det!
 Har ikke en tråd å ha på meg!
 Hvor mye er det snakk om 'a? Bare så jeg veit hvor mye jeg har å rutte med

 Filmene 
 Film Prod år Aldersgrense Lengde Bygger på Olsenbanden – Operasjon Egon 1969 10 år 1 t. 19 min. 17 s. Olsen-banden (dansk film fra 1968) Olsenbanden og Dynamitt-Harry 1970 10 år 1 t. 36 min. 27 s. Olsen-banden på spanden (dansk film fra 1969) Olsenbanden tar gull 1972 7 år 1 t. 30 min. 29 s. Olsen-banden i Jylland (dansk film fra 1971) Olsenbanden og Dynamitt-Harry går amok 1973 7 år 1 t. 39 min. 46 s. Olsen-banden går amok (dansk film fra 1973) Olsenbanden møter Kongen & Knekten 1974 7 år 1 t. 29 min. 35 s. Norsk originalmanus, men inneholder detaljer fraOlsen-bandens store kup (dansk film fra 1972) Olsenbandens siste bedrifter 1975 7 år 1 t. 27 min. 31 s. Olsen-bandens sidste bedrifter (dansk film fra 1974) Olsenbanden for full musikk 1976 7 år 1 t. 28 min. 18 s. Olsen-banden ser rødt (dansk film fra 1976) Olsenbanden og Dynamitt-Harry på sporet 1977 7 år 1 t. 34 min. 27 s. Olsen-banden på sporet (dansk film fra 1975)Olsenbanden og Data-Harry sprenger verdensbanken 1978 7 år 1 t. 38 min. 9 s. Olsen-banden deruda' (dansk film fra 1977) Olsenbanden og Dynamitt-Harry mot nye høyder 1979 7 år 1 t. 36 min. 3 s. Norsk originalmanus, men inneholder detaljer fraOlsen-banden går i krig (dansk film fra 1978) Olsenbanden gir seg aldri! 1981 7 år 1 t. 37 min. 42 s. Olsen-banden overgiver sig aldrig (dansk film fra 1979) Olsenbandens aller siste kupp! 1982 7 år 1 t. 38 min. 14 s. Olsen-bandens flugt over plankeværket (dansk film fra 1981) & Olsen-banden over alle bjerge (dansk film fra 1981) Men Olsenbanden var ikke død! 1984 7 år 1 t. 26 min. 3 s. Norsk originalmanus Olsenbandens siste stikk 1999 7 år 1 t. 26 min. 44 s. Norsk originalmanus, men inneholder detaljer fraOlsen-bandens sidste stik (dansk film fra 1998) Olsenbanden jr. – Første kupp(Julekalender) 2001 Tilatt for alle 25 min. per episode Olsen-bandens første kup (dansk film fra 1999) Olsenbanden jr. går under vann 2002 Tilatt for alle 1 t. 31 min. 27 s. Norsk originalmanus, men inneholder detaljer fraOlsen-banden junior (dansk film fra 2001) Olsenbanden jr. på rocker'n 2004 Tilatt for alle 1 t. 27 min. 33 s. Norsk originalmanus Olsenbanden jr. på Cirkus 2006 Tilatt for alle 1 t. 27 min. 49 s. Olsenbanden jr. Sølvgruvens hemmelighet 2006 Tilatt for alle 1 t. 30 min. 13 s. Olsenbanden jr. Det sorte gullet 2009 Tilatt for alle 1 t. 24 min. 58 s. Olsenbanden jr. Mestertyvens skatt 2010 Tilatt for alle  1 t. 18 min. 44 s.Olsenbanden – Siste skrik!20227 år1 t 26 min. 46 s.

 Tegneserier 
Ideen om å utgi en tegneserie med utgangspunkt i filmserien kom i 1983. Heftene ble skrevet av Sverre Årnes og tegnet av Håkon Aasnes. Knut Bohwim omskrev den første serien, Olsenbanden raner Hurtigruten, til spillefilmmanus, men prosjektet var avhengig av en finansiell støtte som aldri kom.

Album
 1983: Olsenbanden raner hurtigruta 
 1984: Olsenbanden og Hodeskallekuppet 
 1985: Olsenbanden kupper smuglerskatten 
 1986: Olsenbanden Dobbeltgjengeren 
 1988: Olsenbanden kupper Quruks stjerne

 Andre relaterte produksjoner  
 1999: Fengslet av Olsenbanden – dokumentar produsert av TV 2 i forbindelse med filmen Olsenbandens siste stikk.
 1976: Olsenbanden: Ruskenaksjonen 1976 (en kort kampanjefilm fra Oslo kommune for Rusken-aksjonen).
 1979: Olsenbanden: Ruskenaksjonen 1979 (en kort kampanjefilm fra Oslo kommune for Rusken-aksjonen).
 2008: Kvitt eller dobbelt spørrekonkurranse for barn og voksne, der Vetle Skifjeld Rasmussen fra Skien og Eirik Egeland fra Mandal gikk opp i emnet OlsenbandenKvitt eller dobbelt! (2008) 
 2014: Olsenbanden og Gjensidigekuppet - reklamefilm for Gjensidige
 2016: Drone og Bil - to reklamefilmer for Gjensidige

Bjørn Bremdal og Lars R. Rørholt laget i 1970-årene Filmstubben, en forfilm på snaue fire minutter der Olsenbanden stjeler kassa til Porsgrunn kino. Astrid Lønne, som spiller billettrise, var det i virkeligheten også. 

 Podcast Fanbanden er et forum for de norske filmene om Olsenbanden, drevet av Knut Andreas Foss, Torgeir Hegna og Johannes Slettedal. Gjennom samarbeid med gjenlevende aktører fra filmene, har Fanbanden samlet inn informasjon og audiovisuelt materiale fra innspillingene av filmene som foregikk fra 1969 til 1999. I juni 2019 tok Fanbanden initiativ til å henge opp en blå plakett utenfor huset til Kjell og Valborg på Kampen i Ullensakergata 1A.
miniatyr|Markeringen av Olsenbandens 50-årsjubileum på Oslo Pix, juni 2019. F.v Johannes Slettedal, Torgeir Hegna, skuespiller Solfrid Heier, forfatter Jon Selås og Knut Foss.

 Boken om Olsenbanden 
I samarbeid med Egmont forlag og forfatter Jon Selås bidro de med utgivelsen av boken Olsenbanden - Et helmax norsk filmeventyr. Boka fikk en varm mottakelse av Kinomagasinet og Agderposten.

 Fanbanden – En podcast om Olsenbanden 
I tillegg har de produsert podcasten Fanbanden som tar for seg hver enkelt film, i tillegg til å dykke ned i materien Olsenbanden, slik det aldri tidligere er gjort. Formålet med podcasten er å fortelle en heller ukjent historie om Norges mest suksessrike filmklassikere gjennom tidene. Podcasten er produsert i samarbeid med WLG Media og Nordisk Film. 

 Litteratur 
 1975: Arve Opsahl: Historier. Helge Erichsens forlag, ISBN 82-545-0017-7
 1983: Olsenbanden raner hurtigruta., Knut Bohwim, Sverre Årnes, Håkon Aasnes. SEMIC/Nordisk Forlag
 1996: Frank Eberlein, Frank-Burkhard Habel: Die Olsenbande. Das große Buch für Fans. Schwarzkopf & Schwarzkopf, Berlin, ISBN 3-89602-056-0. (utvidet ny utgave 2000, ISBN 3-89602-346-2)
 1997: Hauke Lange-Fuchs: Ich habe einen Plaan! Die Olsen-Bande Slapstick-Komik zwischen Klamauk Subversion. Lübeck, ISBN 3-924214-48-4.
 2001: Norsk filminstitutt: Knut B!: festskrift i anledning Knut Bohwims 70-årsdag. Oslo 2001, ISBN 82-8025-001-8.
 2001: Frank Eberlein: Das große Lexikon der Olsenbande. Schwarzkopf & Schwarzkopf, Berlin, ISBN 3-89602-361-6.
 2008:Otto Frello, Guido Herda u. a.: Die Olsenbande und ihr großer Coup. Holzhof, Dresden, ISBN 978-3-939509-95-0.
 2025: Olsenbanden tar gull, Alexia Bohwim – utgitt via Norske filmklassikere – bokserien''

 Referanser 

 Eksterne lenker 

 Olsenbanden på olsenbandenfanclub.webs.com
 Informasjon om norske Olsenbanden på olsenbandenfanclub.de (tysk)


Kategori:Filmer etter serie